ใช้แอพนับประจำเดือนค่ะ รอบเดือน2เดือนที่แล้วประมาณ 26-27 วันค่ะ แล้วเดือนนี้ประจำเดือนที่ทางแอพคาดคะเนให้จะมาในวันที่10ค่ะ วันนี้วันที่8ได้มีเพศสัมพันธ์ใส่ถุงแต่ถุงแตก,ขาดค่ะ อยากรู้ว่ามีโอกาสจะท้องมั้ยคะ ควรกินยาคุมฉุกเฉินมั้ย
สวัสดีค่ะ หากที่ผ่านมา มีระยะห่างระหว่างรอบประจำเดือนที่ไม่สม่ำเสมอ คือไม่เท่ากัน และเพิ่งมา 2 เดือนหลังนี้ ที่มีระยะห่างที่ 26-27 วัน ก็ยังไม่อาจมั่นใจได้ว่า ประจำเดือนจะมาในวันที่ 10 พ.ย. นี้แน่นอน ดังนั้น ในกรณีนี้ ก็อาจต้องพิจารณาทานยาคุมฉุกเฉินไปค่ะแต่หากที่ผ่านมา มีระยะห่างระหว่างรอบประจำเดือนที่สม่ำเสมอเท่ากันมาตลอด คือมีระยะห่างที่ 26-27 วัน และคาดว่าประจำเดือนจะมาในวันที่ 10 พ.ย. นี้แน่นอน ดังนั้น การมีเพศสัมพันธ์ในวันที่ 8 พ.ย. ก็จะถือว่ามีเพศสัมพันธ์ในระยะปลอดภัย โอกาสในการตั้งครรภ์นั้นถือว่ามีน้อยกว่า 1% ดังนั้น จึงไม่จำเป็นต้องทานยาคุมฉุกเฉินไปค่ะ